Més de 200 alumnes d’ESO de Vila-real participen en els tallers sobre patrimoni inclosos dins del projecte Planalab UJI 



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/11/1q/projecte-planalab/&url=/com/noticies/2022/11/1q/projecte-planalab/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/11/1q/projecte-planalab/&url=/com/noticies/2022/11/1q/projecte-planalab/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/11/1q/projecte-planalab/&url=/com/noticies/2022/11/1q/projecte-planalab/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/11/1q/projecte-planalab/&url=/com/noticies/2022/11/1q/projecte-planalab/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Més de 200 alumnes d’ESO de Vila-real participen en els tallers sobre patrimoni inclosos dins del projecte Planalab UJI

10/11/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge projecte-planalab TallerdePatrimonidelUJI2
Diapositiva actual

Recurs d'imatge projecte-planalab TallerdePatrimonidelUJI1

Recurs d'imatge projecte-planalab TallerdePatrimonidelUJI3

* [![ projecte-planalab TallerdePatrimonidelUJI2](/com/noticies/2022/11/1q/projecte-planalab/TallerdePatrimonidelUJI2.jpg)](#)
* [![ projecte-planalab TallerdePatrimonidelUJI1](/com/noticies/2022/11/1q/projecte-planalab/TallerdePatrimonidelUJI1.jpg)](#)
* [![ projecte-planalab TallerdePatrimonidelUJI3](/com/noticies/2022/11/1q/projecte-planalab/TallerdePatrimonidelUJI3.jpg)](#)

«No es pot valorar allò que no es coneix». Aquesta és una de les màximes que utilitzen assíduament els experts en patrimoni i art i una de les premisses a partir de la qual es desenvolupa el taller «Vila-real, molt més que patrimoni» integrat en el projecte Planalab UJI, que pretén acostar el patrimoni local de Vila-real a l’estudiantat d'educació secundària de la localitat. La iniciativa es va posar en marxa el mes d'octubre i està impulsada des del Servei d'Activitats Socioculturals de la Universitat Jaume I i forma part de la col·laboració entre l'Ajuntament de Vila-real i l'UJI a través de la Seu de la Plana del programa Campus Obert.

Els tallers de l'activitat tenen com a objectiu principal que l’estudiantat «valore i conega de primera mà el patrimoni urbà, ja siga agrari, industrial, religiós o hidràulic de la ciutat i aprofundisca en les seues singularitats. També patrimonis intangibles com poden ser, per exemple, receptes, fires com ara les de Santa Catalina, dites o balls populars», explica la tècnica d’ARAE Patrimoni, Ángela López, una de les especialistes que està coordinant l'activitat. 

Més de 200 alumnes dels vuit centres educatius d'ESO de Vila-real (IES Francesc Tàrrega, IES Broch i Llop, IES Miralcamp, Fundació Flors, col·legi Verge del Carme, col·legi Consolació, col·legi Bisbe Pont i col·legi Santa Maria) participen de forma individual o en grup d'aquesta activitat que avui ha iniciat la segona fase, centrada en les tasques de tutoria que realitzen les coordinadores de la iniciativa als grups d'estudiants participants, els quals exposaran en quin punt es troba el seu treball i els dubtes que tenen abans d'entregar-lo de manera definitiva la darrera setmana de novembre.

L’alumnat va triar el seu objecte de treball a principis d'octubre i durant les darreres setmanes ha estat desenvolupant la seua investigació per a poder ensenyar als tècnics l'evolució de l'estudi que està portant a terme. «La intenció de la iniciativa és que el resultat final dels treballs realitzats per l'estudiantat siga un missatge en el qual destaquen les característiques del patrimoni objecte de l’estudi que el fan especial o únic», assenyala Ángela López.

La torre Motxa, la basílica de Sant Pasqual, els molins, la séquia o el magatzem de Cabrera són una part del patrimoni que es troba a la zona urbana de Vila-real i que està descobrint l’alumnat d'ESO des d'una perspectiva diferent «a través d'un procés d'aproximació al patrimoni que està inspirat en els principis de la Convenció de Faro del Consell d'Europa i que és una de les premisses principals del Pla Nacional d'Educació i Patrimoni que promou el Ministeri de Cultura», explica la responsable d'ARAE.

La darrera fase del projecte es portarà a terme el 7 de desembre en un acte amb format de congrés que se celebrarà a l'Auditori Municipal de Vila-real i en el qual al voltant d'una vintena de treballs seran exposats per l’alumnat en forma de comunicació i en el qual també estan programades tres ponències marc a càrrec d'experts en patrimoni.

Els resultats del projecte didàctic que ha portat a terme l’estudiantat es proposaran en el treball internacional *Reconnecting with your culture*, en el qual els treballs realitzats per l’alumnat en els tallers formaran part d'una exposició comuna i virtual internacional.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00